Uitdrukking: iemand iets in die skoene skuifArgieffoto (Foto: Pexels, Pixabay) Uitdrukking: iemand iets in die skoene skuif Betekenis: Iemand van iets beskuldig Waar kom dit vandaan? In die Middeleeue het die gildelede (vakgenote, broederskappe) dikwels van plek tot plek gereis. In ŉ sekere herberg het een van die broeders iets waardevols van die herbergier in sy sak gesteek voor sy vertrek. By die nuwe oornagplek het die herbergier kom soek na die skuldige – wat toe die item in iemand anders se skoene wegsteek sodat hy nie verdink moet word nie, en sodoende die skuld verplaas.